Koprades projekta "Šalle Latvijai" izstāde
95 fotogrāfijas
No 2022. gada 23. novembra līdz 2023. gada 28. janvārim Latvijas Nacionālajā bibliotēkā bija skatāma koprades projekta "Šalle Latvijai" izstāde. Koprades projekts "Šalle Latvijai" tika uzsākts 2021. gada 18. novembrī, kad šalles adījums ar 160 valdziņiem un 50 cm garumā stafetes veidā sāka ceļot no rokas rokā. Ceļš veda no Rīgas uz Vidzemi, Latgali, Zemgali, Kurzemi, un 2022. gadā atgriezās Rīgā, šallei esot vairāk nekā 130 m garai. Katrā novadā, pavadot aptuveni 3 mēnešus, nododot šalli katram nākamajam dalībniekam – gan individuālajiem amatniekiem, gan radošo un amatu māju kolektīviem, gan vietējām bibliotēkām un kultūras un tautas namiem, šalle tika nepārtraukti darināta garāka. Šallei līdzi ceļoja albumi, kuros hronoloģiskā secībā tika atspoguļota koprades projekta virzība. 2022. gada 9. decembrī albumi tika pasniegti Latvijas Nacionālajai bibliotēkai glabāšanai Tautas grāmatu plauktā.
Latvijas Nacionālās bibliotēkas fotogrāfiju arhīvs (Kolekcija)
Latvijas Nacionālās bibliotēkas konferenču, semināru, sanāksmju materiāli (Kolekcija)
Copyrighted: Ir aizsargāts ar autortiesībām
AllowLocalWithoutDownload: Pieejams Latvijas Nacionālās bibliotēkas tīklā (bez iespējas lejupielādēt)